        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    25 mai     2021  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi. 

                                Se supune la vot  procesul  verbal al ședinței anterioare  din data de 16 aprilie   2021.

      
                                 Nefiind   obiecțiuni procesul verbal al ședinței ordinare din data de 16 aprilie   2021,  a fost aprobat cu unanimitate de voturi. 




Se trece la  primul  punct al ordinei de zi, aprobarea criteriilor și metodologiei de acordare a ajutoarelor de urgență persoanelor/familiilor și  copiilor internați în   Casa de tip familial Flüei Szent Miklós din orașul Borsec,   care se află în situații de necesitate cauzate de calamități naturale, precum și alte situații deosebite semnalate .




Este arătat faptul că, aceste ajutoare se acordă în situații deosebite iar valorile stabilite față de anul trecut nu s-au modificat.

                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 42 /2021 
                   La următorul punct al ordinei de zi, este prezentat materialul cu privire la
însușirea  Stemei orașului Borsec.



Este arătat faptul că au fost mai multe încercări cu privire la legiferarea folosirii stemei orașului, dar din diferite motive nu s-a reușit. Ultima încercare a fost în anul 2009 când proiectul stemei a fost însușit prin  Hotărârea Consiliului local orășenesc Borsec nr.20/26.02.2009, hotărâre care odată cu adoptarea proiectului prezentat se retrage.
                   Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 43 /2021 
                   La următorul punct al ordinei de zi, este prezentat materialul cu privire la
 încheierea unui contract de asociere.



Este prezentat oferta Asociației Salvatorilor Montani  Borsec cei care în urma asocierii vor presta unele servicii și lucrări de interes public.
              -   întreținerea și marcarea traseelor turistice, traseelor de ciclism existente precum și trasarea de  noi trasee turistice în zonele frecventate de turiști;
· patrularea periodică a zonei Poiana Zânelor, grota urșilor, cetatea bufnițelor și mofetă; 

· în caz de nevoie, organizarea de echipe și coordonarea acestora în caz de persoane dispărute ( căutare , prim ajutor);

· Salvarea persoanelor din zona montană;

· acordarea de sprijin logistic la cerere pentru   evenimente organizate în localitate, contra cost ( plătit de organizator).
              -   construirea,  amplasarea, amenajarea și supravegherea  locurilor special  amenajate pentru recreere, confecționarea de indicatoare turistice ;

               - orice alta activitate specifică domeniului și zonei



Pentru realizarea acestor obiective se alocă suma de 25.000 lei din bugetul local.
                   Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 44 /2021 
                   La următorul punct al ordinei de zi, este prezentat materialul cu privire la decontarea navetei cadrelor didactice.



Este prezentată procedura de decontare:
În conformitate cu prevederile art.5(2) din Hotărârea Guvernului României nr. 569/2015 privind aprobarea Normelor metodologice privind decontarea cheltuielilor pentru naveta la şi de la locul de muncă a cadrelor didactice şi a personalului didactic auxiliar din învățământul preuniversitar de stat se face lunar, citez:.....”Consiliul de administrație al unității de învățământ analizează şi verifică:

-  legalitatea solicitărilor,

-  aprobă lunar cererile solicitanților şi fundamentează necesarul lunar de finanțare, individual şi pe total unitate de învățământ.

                           Necesarul de finanțat se transmite de către directorul unității de învățământ sub formă de solicitare primarului, respectiv președintelui consiliului județean, după caz, în termen de 5 zile lucrătoare de la încheierea lunii pentru care se face fundamentarea, în vederea deschiderii de credite pentru efectuarea plaților.....”


                 În vederea decontării lunare a cheltuielilor cu efectuarea navetei, consiliul de administrație al unității de învățământ analizează cererile pentru asigurarea decontării cheltuielilor cu efectuarea navetei, având în vedere următoarele elemente:

             -  existența cererii prin care se solicită decontarea cheltuielilor cu efectuarea navetei, potrivit modelului prevăzut în anexa   Hotărârea Guvernului României nr. 569/2015;
             - verifică  domiciliul/reședința solicitantului dovedită cu cartea de identitate ;

              - verifică , dacă solicitantul deține sau nu deține o locuință în localitatea unde are postul, pe baza declarației pe propria răspundere;

             - verifică  dacă transportul poate fi sau nu asigurat cu autovehicule enumerate la art. 4 alin. (1) lit. a) şi/sau b) din norme;

             - verifică  distanța, în kilometri, între localitatea de domiciliu/reședință şi localitatea în care se află situată unitatea de învățământ;

posibile  mijloacele de transport în comun cu care să se  deplaseaze solicitantul între localitatea de domiciliu şi localitatea în care se află situată unitatea de învățământ;
              - verifică conform documentelor justificative  valoarea unui abonament lunar pe fiecare tip de mijloc de transport în comun;

              - verifică  valoarea biletelor pe fiecare mijloc de transport, numai în următoarele situații: pe ruta respectivă nu se emit abonamente; beneficiarul utilizează mai multe mijloace de transport în comun; beneficiarul are postul în mai multe unități de învățământ din localități diferite;

              - verifică  numărul de persoane care solicită decontarea navetei;

              - verifică  respectarea regulilor pentru decontarea cheltuielilor cu naveta,
                Documentele justificative prezentate de beneficiar lunar la decont, pentru luna precedentă, unității de învățământ sunt următoarele:
    a) abonamentele, emise de operatorii de transport auto/feroviar , utilizate în luna precedentă;

    b) biletele emise de operatorii de transport auto/feroviar, utilizate în luna precedentă,

    c) bonurile de achiziție a carburantului, pentru transportul efectuat cu autoturismul proprietate personală sau deținut  legal cu orice titlu. Valoarea bonurilor prezentate la decont trebuie să fie cel puțin egală cu valoarea sumei decontate.   

                Unitățile de învățământ răspund de arhivarea şi păstrarea documentelor justificative prezentate la decont.




Reglementările legale prevăd, decontare  lunară pentru luna anterioară depunerii decontului.




Dat fiind cele de mai sus  se arată faptul că, se poate deconta naveta pentru cadrele didactice pentru luna martie 2021. Suma necesară 3240 ,00 lei.




În cazul în care nu se va respecta procedura legală de decontare nu se va mai deconta cheltuielile cadrelor didactice. 
                   Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 45 /2021 
                   La următorul punct al ordinei de zi, este prezentat materialul cu privire la
 aprobarea modificării  prin corectare a anexelor 2 și 3 din Hotărârea Consiliului local orășenesc Borsec nr.32/2021.

                    Este arătat faptul că s-au strecurat unele greșeli în anexele de lângă hotărâre și este necesar corectarea în vederea intrării în legalitate.

             Corecturi efectuate:
                        Amenda maxima ce se poate stabili pe plan local 2500 lei, se corectează sumele maxime stabilite din Regulament ,  pagina 40 – 42



              Contract cap.V , lit.H -  să plătească penalizări în cuantum de 3% pe zi din valoarea facturii curente pentru : - întreruperea nejustificată a prestării serviciului;
                                                    - prestarea serviciului sub parametrii de calitate și cantitate prevăzuți în contract ;

                                             - neanunțarea întreruperii serviciului sau depășirea intervalului anunțat;
                                                    - neridicarea deșeurilor la data și intervalul orar stabilit prin contract.

                                      Cap.IX, alin.3


Se modifică termenul de plată de la 7 zile la 3 zile 
                    Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 46 /2021 
                   La următorul punct al ordinei de zi, este prezentat materialul cu privire la 
aprobarea  încheierii Contractului de delegare prin  concesiune al serviciului 
 public de salubrizare al orașului  Borsec județul Harghita.



În urma parcurgerii procedurii câștigătorul licitației  este  S.C. RDE Huron SRL, cu sediul în Miercurea Ciuc, strada Bolyai nr.31, județul Harghita, Înregistrat la Registrul Comerțului sub nr. J19/414/1997, CUI RO10313528,  cont TREZ 3525 069X XX00 8696 deschis la Trezoreria Odorheiu Secuiesc, reprezentat prin  Koszta Attila în calitate de administrator.



Este arătat faptul că, tarifele pentru populației au rămas neschimbate iar redevența a fost ofertată la suma de 3000 lei/an.



Președintele ședinței, întreabă, dacă vor fi acordate pubele. Sunt persoane care nu au.



Ca răspuns este arătat faptul că, cine nu are pubelă din diferite motive trebuie să sesizeze reprezentantul societății pe plan local iar societatea are obligația de a pune la dispoziție pubelă.



D-u Balazs Tibor, propune invitarea administratorului societății la următoarea ședință și clarificarea  procedurii colectării selective.
                              Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 47 /2021 
                   La următorul punct al ordinei de zi, este prezentat materialul cu privire la
aprobarea Regulamentului  pentru finanțări nerambursabile alocate de la bugetul local al orașului Borsec pentru activități nonprofit de interes local
din domeniul sportului și numirea comisiei de evaluare a proiectelor  sportive, depuse  în cadrul concursului  de proiecte.



D-ul Maier Cristian, propune ca cei interesați ar trebui,în  prealabil să discute  sub-programele care pot fi cofinanțate  și văzut cine și  ce își  să organizeze


Se fac propuneri pentru constituirea comisiei de  evaluare a proiectelor   sportive, depuse  prin concurs de proiecte . În urma propunerilor comisia aratată astfel: 


Preşedinte:  Maier Cristian , consilier



Secretar:       Csibi Ingrid Krisztina, Consilier CNIPT



Membrii :      Moșneag Anna Maria , consilier


                      Markos Sandor, consilier

    
                           Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 48 /2021 
DIVERSE:

                          D-ul Balazs Tibor , arată faptul că, ora la care este programată ședința de consiliu în ultima perioadă nu este convenabilă. 




În urma discuțiilor purtate consilierii în unanimitate de voturi au stabilit ca, ședințele de consiliu să fie ținute cu începere de la ora 16,00.




D-ul Szabo Tibor, întreabă, când se va monta la intrarea străzii Petofi Sandor indicatorul ”Drum înfundat”.




D-ul viceprimar, este montat de mai bine de cinci zile.




D-ul Maier Cristian, propune verificarea proprietăților dea lungul DN 15 care traversează localitatea și unde este cazul atenționați asupra faptului ca să întrețină porțiunea de teren din fața proprietății. Verificarea punctelor de intrare și ieșire din localitate și luarea unor măsuri cu privire la întreținerea și menținerea curățeniei în zonele respective. Arată consiliului faptul că, urmează ca porțiunea DN 15 strada Gh.Doja să fie reasfaltată. 




D-ul Pepel Attila Arpad, întreabă dacă s-a început cosirea în localitate și dacă va fi efectuată dezinsecție contra căpușelor. 

                           D-ul viceprimar, lucrările de cosire au fost  începute și când va permite vremea, când  nu va mai  ploua măcar 2-3 zile , se va face și dezinsecția contra căpușelor. În ploaie nu se poate face , este în zadar,  fără efect ,numai aruncare de bani.




D-ul Balazs Tibor, sesizează faptul că lângă Centrul de Informare în parcare este amplasată o ruletă cu muncitori care până și mâncarea o fac acolo. Este un aspect de nedorit și trebuie luate măsuri.



D-ul Bayka Gyula, problema cea mai mare este faptul că, în cele mai multe cazuri rulotele nu sunt dotate și lasă în urmă mormane de gunoi. Acești oameni nu vor să plătească pentru un loc civilizat unde pot parca astfel de rulote.



         D-ul Pepel Attila Arpad, astfel de turiști sunt din ce în ce mai mulți. Pentru viitor trebuie gândit și desemnat un loc contra-cost pentru parcarea de rulote. Nu trebuie permis să parcheze ori unde doresc fără nici o regulă.




D-na Moșneag Ana Maria, trebuie văzut ce se poate face ca zidul din fața casei de cultură și a blocului din strada Gh.Doja să arate mai prietenos ( plantat flori etc.) 




D-ul viceprimar, se dorește ca pe deasupra zidului să fie amplasat un fel de ghiveci de flori din lemn și plantate flori. Altceva nu prea se poate face pe motiv că zidul nu are fundație și nu va ține o greutate mai mare. 




Contractul subsidiar încheiat pe trei ani cu Wileco Gheorgheni expiră în 2021, iar la achiziția următoare trebuie văzută oferta care este cea mai benefică pentru oraș din acest punct de vedere.



Cu ocazia discuțiilor libere s-a stabilit, verificarea la fața locului a progresului  făcut de persoanele care au beneficiat de prevederile Legii nr.15/2003 privind atribuirea de teren în vederea construirii de case de locuit. 




Cei care nu au respectat angajamentele și prevederile legale cu privire la începerea construcțiilor, terenurile respective să fie preluate și atribuite altor persoane eligibile din punct de vedere legal .
 


Se propune constituirea comisiei de atribuire , verificarea cererilor depuse și atribuirea terenurilor rămase.
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


            Márkos Sándor 
